Drie joernaliste sneuwel in Rusland-Oekraïne-oorlogDrie joernaliste is al tydens die Rusland-Oekraïne-oorlog dood (Foto: Twitter) Drie joernaliste is in Oekraïne dood en meer as 30 ander gewond sedert Rusland dié land op 24 Februarie binnegeval het. Lyudmyla Denisova, die menseregtehoof van die Oekraïense parlement, het bevestig minstens 35 joernaliste het ook slagoffers van Russiese magte geword, van wie drie omgekom het. Maroela Media het vroeër berig die Amerikaanse verslaggewer Brent Renaud is Sondag in ŉ voorstad van Kiëf doodgeskiet. Die Oekraïense joernalis Evgeny Sakun het gesterf tydens ŉ skietstaking op ŉ televisietoring in Kiëf en Vëfiktor Dudar, nog ŉ Oekraïner, het omgekom in gevegte naby die suidelike hawestad, Mykolaiv. ŉ Aantal joernaliste, onder wie Britse, Deense en Switserse verslaggewers, is gewond deur skote wat “opsetlik deur die vyand afgevuur is”, het Denisova gesê. Volgens Denisova probeer Rusland ook Oekraïne se oudiovisuele infrastruktuur vernietig, nadat skote op televisietorings in Kiëf, Lutsk en Rivne afgevuur is. Russiese magte het Maandag die televisietoring buite Rivne getref, waarna nege mense gesterf en nog nege gewond is.